- Hindi News
- National
- हादसा : एनएच 8 पर ट्राले ने लिए ब्रेक, पीछे चल रहे दूसरे ट्राले की टक्कर, चालक की मौत
हादसा : एनएच-8 पर ट्राले ने लिए ब्रेक, पीछे चल रहे दूसरे ट्राले की टक्कर, चालक की मौत
एनएच-8पर बीती रात दो ट्रालों की भिड़ंत में एक ट्राला चालक की मौत हो गई। हादसा हाईवे पर संगवाड़ी कट के निकट हुआ। वहीं दुर्घटना के बाद आरोपी ट्राला चालक मौके से फरार हो गया।
जानकारी के अनुसार बुधवार को अजमेर के नजीराबाद के गांव सनोद निवासी हीरामल ट्राले में माल लोड कर उत्तर प्रदेश के दादरी की तरफ जा रहा था। दिल्ली-जयपुर हाईवे पर रात करीब 10.30 बजे गांव संगवाड़ी के निकट पहुंचने पर आगे चल रहे ट्राला चालक ने अचानक ब्रेक लगा दिए। इस तरह अचानक ब्रेक लिए जाने के कारण पीछे वाला चालक ट्राले काे रोक नहीं पाया तथा वह आगे ट्राले से जा टकराया। जोरदार टक्कर के कारण ट्राला आगे से क्षतिग्रस्त हो गया तथा हीरामल घायल हो गया। हादसे की सूचना मिलते ही गढ़ी बोलनी चौकी पुलिस मौके पर पहुंची। गंभीर हालत में ट्राला चालक को अस्पताल ले जाया गया, जहां चिकित्सकों ने उसे मृत घोषित कर दिया।
tgl_Latn sot_Latn hin_Deva hin_Deva hin_Deva hin_Deva